पाएं अपने शहर की ताज़ा ख़बरें और फ्री ई-पेपरडाउनलोड करें
2 माह पहले ताया के बेटे के साथ हुए लड़ाई-झगड़े की रंजिश में 7 आरोपियों ने घर में घुसकर युवक पर पिस्टल से 6 गोलियां मार दीं जिससे युवक घायल हो गया जोकि फरीदकोट मेडिकल कॉलेज में उपचाराधीन है। थाना िसटी पुलिस ने 7 आरोपियों को नामजद करते उनके खिलाफ मामला दर्ज कर लिया है। सिविल अस्पताल में उपचाराधीन 21 वर्षीय आदर्श शर्मा पुत्र रमन कुमार शर्मा निवासी शांति नगर ने बताया कि शनिवार की देर रात जब वह अपने घर के बाहर खड़ी बाइक अंदर करने लगा तो आरोपी घर के अंदर घुस गए। इनमें मोहित गिल, राजन भंडारी उर्फ शैरी, माइकल भंडारी, सोनू लैली वाला, नन्नू तेजी, गगन शूटर व सूर्या शामिल थे। उनके हाथों में पिस्टल थे जिन्होंने अंदर घुसते ही उस पर फायरिंग शुरू कर दी।
पचार फायर उसके दाईं जांघ पर लगे। एक फायर दाएं कूल्हे पर व एक फायर दाईं जांघ की दूसरी ओर लगा। लोगों को इकट्ठा होता देख हमलावर मौके से भाग गए। इसी दौरान आदर्श का भाई अंकुश शर्मा वहां पहुंच गया व उसने उसे सिविल अस्पताल में भर्ती करवाया। घायल की गंभीर हालत को देखते डाॅक्टरों ने उसे फरीदकोट मेडिकल कॉलेज में रैफर कर दिया। पीड़ित ने पुलिस को दिए बयानों में बताया कि करीब 2 माह पहले उसके ताया के लड़के साजन के साथ मोहित गिल व राजन भंडारी की किसी बात को लेकर लड़ाई हुई थी। उसी झगड़े की रंजिश में उक्त लोगों ने उस पर पिस्टलों से फायर कर हमला कर उसे घायल किया है।
पुलिस कर रही आरोपियों की तलाश : डीएसपी
डीएसपी सिटी बरिंद्र सिंह गिल ने बताया कि पुराने झगड़े की रंजिश के चलते फायरिंग की गई है। 7 लोगों को नामजद कर मामला दर्ज किया गया है। मोहित गिल, राजन भंडारी, माइकल भंडारी, सोनू लेली वाला, नन्नू तेजी, गगन शूटर व सूर्या के खिलाफ आईपीसी की धारा 307,452,148,149 व आर्म्ज एक्ट 27, 27 के तहत मामला दर्ज कर लिया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn